== Familieforhold. – Skolegang og uddannelse i Køge, Herlufsholm og Holland ==
Han udgik fra en gammel [[Jylland|jysk]] [[Slægt (genealogi)|slægt]], som i det [[1500-tallet|16. århundrede]] havde sin hjemstavn i [[Skanderborg]]-[[Silkeborg]] egnen, og som – uvist af hvilken grund – har taget navn efter en ældre, indvandret [[Tyskland|tysk]] slægt. Han blev født 5. august 1585 i [[Køge]] og var broder til <!-- den ovenfor nævnte --> Hans Rasmussen Brochmand.<br />
Efter faderens død fik han også en jyde til stedfader, idet moderen, Bodil Jacobsdatter (født i København [[1561]]), siden i sin enkestand ægtede Iver Christoffersen Schøller, der stammede fra [[Ribe]]. Han havde først været skriver på [[Dragsholm Slot]] under [[Arild Huitfeldt]] og nedsatte sig derefter som handelsmand i Køge. Da Jesper Brochmand var fem år gammel, blev han sat i fødebyens [[latinskole]] og sendtes efter otte års forløb til [[Herlufsholm]], der dengang styredes af den bekendte [[filolog]] [[Hans Alanus]]. Under dennes vejledning gjorde han så hurtig fremgang, at han allerede [[1601]] kunne udgå til [[Københavns Universitet|universitetet]]. Men endnu samme år kaldte Alanus ham tilbage for at lade ham overtage en hørervirksomhed ved skolen.
Religion Historie Videnskab Ledelse Organisationer Uddannelsesinstitutioner Universiteter Ledere